Barbra Mette «Babben» Stockfleth Enger Damon (født 19. september 1939 i Oslo) er en norsk tidligere langrennsløper som konkurrerte i 1960-årene. Hun deltok i OL 1964 der hun ble nummer 18 på 5 km og nummer 31 på 10 km. I 1968 gikk hun på det norske laget som vant gull på 3 x 5 km stafett under OL i Grenoble. Lagvenninnene var Inger Aufles og Berit Mørdre. Individuelt ble hun nummer 8 på 10 km og nummer 21 på 5 km. Hun gikk på Romerikslagets lag som ble norske mestre på 3x5 km stafett i årene 1966, 1967 og 1968.